b'\n_START_ARTICLE_\nDisnomija (luna)\n_START_SECTION_\nOdkritje in imenovanje\n_START_PARAGRAPH_\nDisnomijo je odkril Mike Brown leta 2005 s skupino sodelavcev za adaptivno optiko na Observatoriju Keck. Najprej je dobila za\xc4\x8dasno ime S/2005 (2003 UB\xe2\x82\x83\xe2\x82\x81\xe2\x82\x83) 1 .  Njena uradna oznaka je Disnomija _NEWLINE_ _NEWLINE_po h\xc4\x8derki gr\xc5\xa1ke boginje Eride._NEWLINE_Oznaka MPC, ki ga dodeljuje Sredi\xc5\xa1\xc4\x8de za male planete (Minor Planet Center ali MPC), je (136199) Eris I Dysnomia._NEWLINE_V letu 2005 je skupina, ki je delala na podro\xc4\x8dju adaptivne optike, opazovala svetlej\xc5\xa1a telesa v Kuiperjevem pasu (Pluton, Makemake, (136108) 2003 EL61 in Erida). Uporabljali so adaptivno optiko z lasersko vodilno zvezdo (umetna zvezda, narejena z laserjem). Opazovanja 10. septembra 2005 so tako pokazala, da okoli Eride kro\xc5\xbei luna. _NEWLINE__NEWLINE_Odkritelj nove lune je predlagal ime Disnomija.\n_START_SECTION_\nZna\xc4\x8dilnosti\n_START_PARAGRAPH_\nDisnomija je okoli 60-krat manj svetla kot Erida. Njen premer je ocenjen na manj kot 150 km._NEWLINE__NEWLINE_Disnomija  obkro\xc5\xbei Erido v okoli 15,8 dneh po tirnici , ki je skoraj kro\xc5\xbenica. _NEWLINE_Od \xc5\xa1tirih najbolj svetlih teles iz Kuiperjevega pasu imajo vsaj tri svoje lune. Pri tem pa ima lune samo 10\xc2\xa0% od manj svetlih teles. To pomeni, da je v preteklosti pri\xc5\xa1lo do velikih trkov med temi telesi. Trki med telesi z velikostjo 1000 km bi lahko dali dovolj snovi, ki bi se lahko zdru\xc5\xbeila v luno. Podobno se je v daljni preteklosti zgodilo pri trku velikega telesa z Zemljo, ko je iz nastale in izvr\xc5\xbeene snovi nastala Luna.'